CELEX: C2005/132/38
Language: et
Date: 2005-05-28 00:00:00
Title: Kohtuasi C-165/05: Euroopa Ühenduste Komisjoni 8. aprilli 2005. aasta hagi Luksemburgi Suurhertsogiriigi vastu

28.5.2005   
            
            
               ET
            
            
               Euroopa Liidu Teataja
            
            
               C 132/20
            
         Euroopa Ühenduste Komisjoni 8. aprilli 2005. aasta hagi Luksemburgi Suurhertsogiriigi vastu
   (Kohtuasi C-165/05)
   (2005/C 132/38)
   Kohtumenetluse keel: prantsuse
   Euroopa Ühenduste Komisjon esitas 8. aprillil 2005 Euroopa Ühenduste Kohtule hagi Luksemburgi Suurhertsogiriigi vastu. Hageja esindaja on Gérard Rozet, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               tuvastada, et kuna Luksemburgi Suurhertsogiriik kehtestas oma seadusandluses tööloa nõude Euroopa Liidu võõrtöötajatega abielus olevatele kolmandate riikide kodanikele ja ei viinud oma seadusandlust kooskõlla ühenduse õigusega, siis on Luksemburgi Suurhertsogiriik rikkunud nõukogu 15. oktoobri 1968. aasta määruse (EÜM) nr 1612/68 töötajate liikumisvabaduse kohta ühenduse piirides (1) artiklist 11 tulenevaid kohustusi;
            
         
               —
            
            
               jätta kohtukulud Luksemburgi Suurhertsogiriigi kanda.
            
         Õiguslikud alused ja peamised argumendid
   Määruse nr 1612/68 artikkel 11 sätestab, et kui liikmesriigi kodanik on töötaja või füüsilisest isikust ettevõtja teise liikmesriigi territooriumil, on tema abikaasal ja neil tema lastel, kes on alla 21-aastased või tema ülalpeetavad, õigus asuda tööle töötajana mis tahes paigas selles riigis, isegi kui nad ei ole ühegi liikmesriigi kodanikud.
   Õigus töötada on tingimusetu ja tähendab seda, et abikaasale või muule perekonnaliikmele, kes on kolmandate riikide kodanikud, ei saa panna kohustust taotleda või saada tööluba selleks, et võiks asuda tööle töötajana, kuna selle tagajärjeks oleks sellele õigusele eelneva lisatingimuse seadmine, mis ei oleks kooskõlas eespool viidatud artikli 11 selgesõnaliste sätetega.
   Luksemburgi kodanikud ei ole suurhertsogiriigis tööle asumiseks kohustatud omama tööluba. Sellest tulenevalt on Euroopa Liidu võõrtöötajaga abielus olevatele kolmandate riikide kodanikele sellise kohustus kehtestamine vastuolus määruse nr 1612/68 artikliga 3.
   Siseriiklik õiguslik raamistik peab hajutama igasuguse kahtluse või kahemõttelisuse mitte ainult selles osas, mis puudutab rakendatava siseriikliku seadusandluse sisu, vaid ka selles osas, mis puudutab selle seadusandluse formaalset väärtust.
   Siseriikliku seadusandluse vastuolu asutamislepingu sätetega, isegi nendega, mis on otsekohaldatavad, saab lõplikult kõrvaldada vaid siseriiklike siduvate õigusnormidega, millel on samasugune õiguslik tähendus kui nendel õigusnormidel, mida tuleb muuta.
   
      (1)  EÜT L 257, 19.10.1968, lk 2.